સહકારી બેન્કોમાં કાળું નાણું સફેદ કરવાની મોટી સ્કીમ ચાલતી હોય તેવી ચર્ચા સચિવાલયમાં ચાલી રહી છે. ભાજપના જ શાસકો સહકારી બેન્કોમાં હોવા છતાં પ્રતિબંધ મૂકવાની ઘટનાએ રાજકીય ચર્ચાએ પણ જોર પકડ્યું છે. સચિવાલયમાં ચાલતી ચર્ચા મુજબ અમિત શાહ અને કેન્દ્રીય નાણા પ્રધાન અરુણ જેટલી વચ્ચે બીજા નંબર પર રહેવા માટેની સ્પર્ધાનું પરિણામ છે. તો કેટલાક લોકો હવે વડા પ્રધાન નરેન્દ્ર મોદી અને અમિત શાહ વચ્ચે અંતર વધી રહ્યું હોવાની પણ ચર્ચા કરી રહ્યા છે અને તેના જ કારણે સહકારી બેન્કોમાં ભાજપના નેતાઓનું કાળું નાણું સફેદ ન થઇ શકે તેની તકેદારી રાખવામાં આવી રહી છે.